Szám: 1509-58/2023.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**252/2022. (VI.27.) Kgy. sz. határozatában** a Közgyűlés a „Szombathely-Zanat kerékpárút megvalósítása” című projekt esetében a támogatói okirat módosítására tett javaslatot.

**Nagyné Dr. Gats Andrea, a Jogi és Képviselői Osztály vezetője jelenti:** A támogatói okirat módosítása 2023. május 11. napján aláírásra került, a projekt megvalósításának végső határideje 2024. június 30. napjára módosult.

**418/2022. (XII.8.) Kgy. sz. határozatában** a Közgyűlés elfogadta a Szentkirályi városrészen megvalósuló új bölcsőde építésére vonatkozó engedélyezési terveket, és felhatalmazta a polgármestert, hogy a kiviteli tervek elkészültét követően a kivitelezésre vonatkozó közbeszerzési eljárás lefolytatásáról gondoskodjon.

**Kalmár Ervin, a Városüzemeltetési Osztály vezetője jelenti:** A közbeszerzési eljárás a Közbeszerzési Felügyeleti Főosztály támogató tanúsítványával kiírásra került, az ajánlattételi határidő 2023. június 9. napja.

**424/2022. (XII.8.) Kgy. sz. határozatában** a Közgyűlés felkérte a polgármestert Szombathely Megyei Jogú Város Önkormányzata új Integrált Településfejlesztési Stratégiájának elkészítésére.

**Nagyné Dr. Gats Andrea, a Jogi és Képviselői Osztály vezetője jelenti:** A településfejlesztési terv elkészítése tárgyában a vállalkozási szerződés megkötésre került.

**49/2023. (II.23.) Kgy. sz. határozatában** a Közgyűlés egyetértett az Önkormányzat Nemzeti Tudósképző Akadémia szakmai programjához csatlakozásával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés Polgármester Úr által aláírásra került, a Nemzeti Tudósképző Akadémia részéről az aláírás a szervezet képviselőjének távolléte miatt június közepén történhet meg.

**65/2023. (II.23.) Kgy. sz. határozatában** a Közgyűlés egyetértett a Weöres Sándor Színház NKft. és a Mesebolt Bábszínház vonatkozásában megkötött közös működtetési megállapodások módosításával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A közös működtetési megállapodások módosításai és a támogatói okiratok aláírásra kerültek.

**112/2023. (III.30.) Kgy. sz. határozatában** a Közgyűlés a Söptei u. 30. szám alatti ingatlan előtt meglévő gyalogátkelőhelyen Okos Zebra gyalogosvédelmi rendszer kialakítása érdekében pályázat benyújtásáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A benyújtott pályázat nem nyert támogatást.

**114/2023. (III.30.) Kgy. sz. határozatában** a Közgyűlés támogatta a Szombathely, Halastó u. 0690/4 hrsz. alatti ingatlan belterületbe vonását, és felhatalmazta a polgármestert a belterületbe vonási kérelem aláírására.

**Sütő Gabriella, városi főépítész jelenti:** A belterületbe vonási kérelem aláírásra és kézbesítésre került.

**123/2023. (III.30.) Kgy. sz. határozatában** a Közgyűlés a Szombathelyi Aréna Óvoda vezetője közalkalmazotti jogviszonyának megszüntetéséről döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A munkajogi dokumentumok aláírásra kerültek.

**132/2023. (IV.27.) Kgy. sz. határozatában** a Közgyűlés jóváhagyta a Weöres Sándor Színház NKft.-vel a színházi feladatok ellátására kötött megállapodás módosítását.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodás módosítása aláírásra került.

**134/2023. (IV.27.) Kgy. sz. határozatában** a Közgyűlés hozzájárult a Perintparti Alapítvány részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatás 2023. május 15. napján átutalásra került.

**135/2023. (IV.27.) Kgy. sz. határozatában** a Közgyűlés hozzájárult a Joskar-Ola Alapítvány részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatás 2023. május 25. napján átutalásra került.

**142/2023. (IV.27.) Kgy. sz. határozatában** a Közgyűlés megválasztotta a Fogyatékkal Élőket és Hajléktalanokat Ellátó Közhasznú NKft. ügyvezetőjét.

**Nagyné Dr. Gats Andrea, a Jogi és Képviselői Osztály vezetője jelenti:** Az ügyvezető munkaszerződése aláírásra került.

**151/2023. (IV.27.) Kgy. sz. határozatában** a Közgyűlés úgy döntött, hogy levélben megkeresi a Magyar Posta Zrt.-t annak érdekében, hogy Szombathely városában a továbbiakban ne kerüljön sor postabezárásra.

**Dr. Füzi Judit, a Polgármesteri Kabinet vezetője jelenti:** A határozattal kapcsolatos levél Dr. Balczó Barnabás, a Magyar Posta Zrt. elnök-vezérigazgatója részére 2023. május 15. napján megküldésre került.

**153/2023. (IV.27.) Kgy. sz. határozatában** a Közgyűlés jóváhagyta a külterületi 02089/6 hrsz.-ú ingatlanból telekalakítási eljárás lefolytatását követően kialakuló terület egyben történő értékesítésére vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** A pályázati eljárás ajánlat hiányában eredménytelenül zárult.

**155/2023. (IV.27.) Kgy. sz. határozatában** a Közgyűlés az oktatás területén dolgozók részére kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntetések a 2023. június 5. napján megtartott Pedagógus napi ünnepségen átadásra kerültek.

**171/2023. (V.25.) Kgy. sz. határozatában** a Közgyűlés jóváhagyta az önkormányzat és intézményei maradványát, és felkérte a polgármestert és a jegyzőt, hogy a jóváhagyott maradvány átvezetéséről a költségvetési rendelet módosításakor gondoskodjon.

**Stéger Gábor, a Közgazdasági és Adó Osztály vezetője jelenti:** Az önkormányzat és költségvetési szervei 2022. évi jóváhagyott maradványának átvezetése az önkormányzat 2023. évi költségvetéséről szóló 4/2023. (II.28.) önkormányzati rendelet I. számú módosításában megtörtént.

**172/2023. (V.25.) Kgy. sz. határozatában** a Közgyűlés a Szombathelyi Margaréta Óvoda létszám-előirányzatának módosításáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A döntésről az intézmény 2023. június 1. napján értesítésre került.

**175-188/2023. (V.25.) Kgy. sz. határozataiban** a Közgyűlés az Önkormányzat tulajdonában lévő gazdasági társaságok beszámolóit fogadta el, illetve javasolta elfogadásra a társaságok taggyűléseinek.

**Nagyné Dr. Gats Andrea, a Jogi és Képviselői Osztály vezetője jelenti:** A határozatok az érintett gazdasági társaságok részére megküldésre kerültek, a taggyűlések a beszámolókat elfogadták.

**189/2023. (V.25.) Kgy. sz. határozatában** a Közgyűlés jóváhagyta a Savaria Turizmus NKft. részvételét a Nemzeti Kulturális Alap Fesztiválok Kollégiuma pályázatán.

**Vinczéné Dr. Menyhárt Mária, az Egészségügyi és Közszolgálati Osztály vezetője és Nagyné Dr. Gats Andrea, a Jogi és Képviselői Osztály vezetője jelentik:** A határozat a Savaria Turizmus NKft. részére megküldésre került.

**190/2023. (V.25.) Kgy. sz. határozatában** a Közgyűlés egyetértett az Önkormányzat részvételével a Take-IT-home pályázatban.

**Nagyné Dr. Gats Andrea, a Jogi és Képviselői Osztály vezetője jelenti:** A pályázat benyújtásra került, döntés év végén várható.

**194/2023. (V.25.) Kgy. sz. határozatában** a Közgyűlés kifejezte elkötelezettségét a béke mellett, figyelemmel az Országgyűlés orosz-ukrán háború egyéves évfordulójáról szóló 5/2023. (III.31.) OGY határozatára, valamint kinyilvánította egyetértését az ENSZ Közgyűlésének 2023. február 23-i, new york-i rendkívüli ülésén 141 ország, köztük Magyarország által is elfogadott békepárti határozatban foglaltakkal.

**Dr. Füzi Judit, a Polgármesteri Kabinet vezetője jelenti:** A határozat a Megyei Jogú Városok Szövetsége elnökének 2023. május 30. napján megküldésre került.

**201/2023. (V.25.) Kgy. sz. határozatában** a Közgyűlés a VASIVÍZ Zrt.-t érintő döntéseket hozott.

**Nagyné Dr. Gats Andrea, a Jogi és Képviselői Osztály vezetője jelenti:** A határozat az érintett gazdasági társaság részére megküldésre került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2023. június 7.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2023. (VI.15.) Kgy. számú határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal